**ПРОКУРАТУРА НА РЕПУБЛИКА БЪЛГАРИЯ**

**апелативна прокуратура – бургас**

**ТИПОВА ДЛЪЖНОСТНА ХАРАКТЕРИСТИКА**

**ЗА ДЛЪЖНОСТ „ПРИЗОВКАР-ЧИСТАЧ“ В АПЕЛАТИВНА ПРОКУРАТУРА - БУРГАС**

КОД ПО НКПД - 44192004

Минимален ранг за заемане на длъжността V

**ЦЕЛ И ОПИСАНИЕ НА ДЛЪЖНОСТТА**

Призовкар-чистач пренася кореспонденция, печатни материали, съобщения и други по нареждане на Административния ръководител – Апелативен прокурор на гр. Бургас, извършва почистване на работните и битовите помещения ползвани от Апелативна прокуратура – Бургас.

**ОСНОВНИ ДЛЪЖНОСТНИ ЗАДЪЛЖЕНИЯ**

* подготвя, организира и осъществява пренасянето на постъпващата и изходяща документация/ писма, пратки, кореспонденция и др./ от и до органа на съдебната власт и други органи и организации;
* при необходимост пренася други материали, по нареждане на Административния ръководител – Апелативен прокурор на гр. Бургас.

и съдебния администратор;

* при изпълнение на възложените задачи, не допуска закъснения, забавяне или други отклонения;
* в изпълнение на възложените задачи, изпълнителят е длъжен да пази и съхранява пренасяната документация;
* няма право да отваря пратките, да предоставя информация за тях;
* при повреждане, загубване или изчезване на документи, изпълнителят е длъжен незабавно да уведоми прекия си ръководител;
* координира дейността си със съдебните служители;
* почиства и дезинфекцира санитарни възли, подове, коридори и складови помещения;
* почиства праха по мебелите, щорите, растенията и офис-техниката (компютри, принтери, телефони и др.);
* периодично измива прозорци, витрини, врати;
* проветрява помещенията;
* следи за състоянието на помещенията след напускането им от  
  работещите в тях;
* изхвърля отпадъците на определените места извън сградата;
* зарежда с миещи препарати, козметични средства и санитарно-хигиенни материали санитарните възли;
* полага грижи за растенията;
* съхранява поверените му уреди, както и на ползваните препарати  
  за почистване и дезинфекция;
* изпълнява и други дейности, възложени му от Административния ръководител – Апелативен прокурор или съдебния администратор във връзка с длъжността.
* има задължения и носи отговорност за спазване законодателството на Република България, всички вътрешни правила, правилници и заповеди, касаещи дейността на ПРБ.

**ПОДЧИНЕНОСТ, ВРЪЗКИ И ВЗАИМОДЕЙСТВИЯ**

Съдебен администратор

↓

Призовкар-чистач

Лицето заемащо тази длъжност носи отговорност за резултатите от изпълняваните от него функционални задължения. Има непосредствени взаимоотношения със служителите и магистратите. Осъществява вътрешни и външни професионални контакти с органи и организации, в кръга на изпълняваните задължения.

**ИЗИСКВАНИЯ ЗА ЗАЕМАНАТА ДЛЪЖНОСТ**

За призовкар-чистач се назначава лице, което :

* има българско гражданство, гражданин е на друга държава – членка на Европейския съюз, на друга държава – страна по [Споразумението за Европейското икономическо пространство](https://web.apis.bg/e.php?i=671798&b=1" \t "_blank), или на Конфедерация Швейцария;
* е навършило пълнолетие;
* не е поставено под запрещение;
* не е осъждано лишаване от свобода за умишлено престъпление от общ характер;
* не е лишено по съответен ред от правото да заема определена длъжност;
* отговаря на минималните изискванията за степен на завършено образование и ранг или професионален опит, както и на специфичните изисквания, предвидени в нормативните актове за заемане на длъжността.
* има завършено средно образование и компютърна грамотност

.